《和萧十六人名 其四》
宋代·孔平仲

为怜城郭太留滞，知子思家方闷睡。故停车马良久住，相顾雍容情益至。

楼高适意同一登，目极四周堪远视。野田横望绕天涯，梅朵开齐映江涘。

冬温庭筠尚抽笋，僧房乔木阴铺地。丘樊嘉遁素有心，萧萧思话山中事。

清杨俊迈君自许，鲁国渊源吾不坠。与君诗战奈何休，抑扬雄思聊书志。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。